ลูกสมุนแม่มณี โดนรวบอีกคน
ดี้แฟนทอม เพิ่งถูกจับ เป็นแม่ข่ายหักดอก 70%,ตำรวจอุดรฯตามจับได้อีก 1 สมุนแม่มณีหลังไปจนมุมในโรงแรมกลางเมืองนครสวรรค์ แฉเป็นสาวดี้คู่รักสาวทอมที่ถูกจับไปก่อนหน้าปัดไม่รู้เห็นเรื่องการโกงแชร์ มีหน้าที่เลี้ยงดูลูกสาววัย 2 ขวบของแม่มณี และคอยโอนเงินให้กับลูกแชร์ตามคำสั่ง รวมทั้งเป็นแม่ข่ายชักชวนคนมาเล่นแชร์ 40 คน,กรณีตำรวจ บก.ภ.จ.อุดรธานี และ บช.ภ.4 ตามจับกุม น.ส.วันทนีย์ ทิพย์ประเวช หรือแม่มณี เท้าแชร์แม่มณีลวงโลก และนายเมธี ชิณภา แฟนหนุ่ม มีผู้เสียหายร่วม 400 คน มูลค่าความเสียหาย 100 กว่าล้านบาท ได้ที่ อ.สัตหีบ จ.ชลบุรี ก่อนไล่ติดตามยึดทรัพย์ และทยอยจับกุมผู้เกี่ยวข้องได้อีก 5 คน คือ น.ส.พรสวรรค์ ภูอินอ้อย นายปิยะ คีรีสุวรรณกุล 2 คู่รักคนสนิทแม่มณี น.ส.สุพรรณี หรือแต๊ก นิกรกุล น.ส.ธวัลรัตน์ ทิพย์ประเวช แม่ของ น.ส.วันทนีย์ และ น.ส.วิไลวรรณ หงส์ประชาทรัพย์ รวมทั้งสิ้นจับกุมได้ทั้งแก๊งขณะนี้ 7 คน โดยเตรียมรวบรวมสำนวน รวมทั้งพยานหลักฐานส่งมอบให้ดีเอสไอ หลังรับเป็นคดีพิเศษ ในวันที่ 15 พ.ย.,ความคืบหน้าคดีดังกล่าว เมื่อเช้าวันที่ 10 พ.ย. พ.ต.ท.อรรคพล ยี่เกาะ สว.สส.ภ.จ.อุดรธานี กล่าวว่า เมื่อวันที่ 9 พ.ย. ชุดทำงานได้จับกุมผู้ต้องหาเพิ่มเติมอีก 1 คนคือ น.ส.นิตยา หรือโบว์ พินนอก อายุ 27 ปี ชาว ต.นายางกลัก อ.เทพสถิต จ.ชัยภูมิ คนสนิท น.ส.วันทนีย์ หรือแม่มณี ทิพย์ประเวช อายุ 30 ปี เท้าแชร์ลวงโลก ตามหมายศาลจังหวัดอุดรธานี ที่ จ 272/2562 ลงวันที่ 7 พ.ย.62 ข้อหาร่วมกันฉ้อโกงประชาชน และร่วมกันให้กู้ยืมเงินอันเป็นการฉ้อโกงประชาชน พร้อมโทรศัพท์มือถือ 16 เครื่อง รถเก๋งเอ็มจี แซดเอส สีขาว ทะเบียน ขข 2380 อุดรธานี จับกุมได้ที่โรงแรมดีกรีน อ.เมืองนครสวรรค์,สอบสวน น.ส.นิตยาให้การว่า เป็นแฟนกับ น.ส.วิไลวรรณ หงษ์ประชาทรัพย์ อายุ 25 ปี เป็นสาวทอมคนสนิทแม่มณีที่ถูกจับไปก่อนหน้า โดยรู้จักและสนิทสนมกับแม่มณีมานานจนได้รับความไว้วางใจให้เป็นคนเลี้ยงลูกสาววัย 2 ขวบ นอกจากนี้แม่มณีสั่งให้ไปเปิดบัญชีธนาคารเพื่อใช้โอนเงินผ่านบัญชีตน แต่ไม่ได้มีส่วนรู้เห็นการโกงแชร์ นอกจากจะเป็นลูกจ้างมีหน้าที่ทำธุรกรรมการเงินให้แล้ว ยังเป็นลูกแชร์แม่มณีและเป็นแม่ข่ายชักชวนคนมาเล่นแชร์อีก 40 คน หักดอกเบี้ยไว้ 60-70 เปอร์เซ็นต์,น.ส.นิตยากล่าวต่อว่า สำหรับโทรศัพท์มือถือ 16 เครื่อง เป็นมือถือที่แม่มณีให้ตนที่ทำงานอยู่ในสำนักงาน เพื่อนำมาใช้สำหรับโอนเงินให้ลูกแชร์ตามคำสั่งของแม่มณี ปกติจะเก็บโทรศัพท์ไว้ที่สำนักงาน แต่หลังจากแม่มณีและแฟนหลบหนี ได้เข้าไปเก็บโทรศัพท์มือถือทั้งหมดติดตัวไปด้วย พร้อมเบิกเอาเงินในบัญชีไปซื้อรถราคา 7 แสนบาท ขับหลบหนีมาที่ จ.นครสวรรค์ ก่อนถูกจับกุมได้
ตำรวจอุดรฯตามจับได้อีก 1 สมุนแม่มณีหลังไปจนมุมในโรงแรมกลางเมืองนครสวรรค์ แฉเป็นสาวดี้คู่รักสาวทอมที่ถูกจับไปก่อนหน้าปัดไม่รู้เห็นเรื่องการโกงแชร์ มีหน้าที่เลี้ยงดูลูกสาววัย 2 ขวบของแม่มณี
แม่มณี,แชร์แม่มณี,คนสนิทแม่มณี,วันทนีย์ ทิพย์ประเวช,คดีแชร์แม่มณี,ลูกแชร์,ข่าวหน้า1,ข่าวทั่วไป